Rebecca L. Felton, 18 de novembro de 1922.
**Rebecca Ann Latimer Felton**, nada en Decatur, condado de DeKalb (Xeorxia) o 10 de xuño de 1835 e finada o 24 de xaneiro de 1930, foi unha escritora, profesora, reformista estadounidense, e durante pouco tempo, unha política que se converteu na primeira muller en ser membro do Senado dos Estados Unidos, nomeada o 21 de novembro de 1922, e ocupando o cargo ata o día seguinte. Aos 87 anos de idade, foi tamén a senadora novata máis vella en acceder ao Senado. Ata o 2010, segue sendo a única muller que serviu como senadora de Xeorxia.

Traxectoria
-----------

Felton asistiu a escolas públicas e graduouse en 1852 na Universidade (College) Feminina Madison. Trasladouse ao condado de Bartow, Xeorxia en 1854 onde deu clases nunha escola.

Foi unha escritora, lectora e reformista cun interese especial pola agricultura, o dereito ao voto das mulleres, a liga contra o alcol e a segregación racial, da que era unha firme partidaria.

O marido de Felton, William Harrel Felton, foi un ministro Metodista cun interese similar pola agricultura. Serviu como secretaria ao seu marido cando foi elixido como Demócrata Independente para a Cámara de Representantes dos Estados Unidos, desempeñando o cargo desde 1884 ata 1890, e como fideicomisario da Universidade de Xeorxia desde 1886 ata 1892. Morreu o 24 de setembro de 1909 aos 86 anos, cando Rebecca Felton tiña 64.

### Senadora

En 1922, o gobernador Thomas W. Hardwick foi un candidato para a seguinte elección xeral ao Senado, cando o Senador Thomas E. Watson morreu prematuramente. Buscaba designar a unha persoa que non fose un competidor nas próximas eleccións especiais para cubrir o posto vacante, e un xeito de asegurarse o novo voto feminino descontento pola súa oposición á décimo novena emenda, Hardwick elixiu a Felton para servir como Senadora o 3 de outubro de 1922.

O Congreso non contaba reunirse de novo ata logo da elección, por iso había poucas posibilidades de que Felton puidese ser nomeada formalmente como Senadora. Con todo Walter F. George gañou a elección especial a pesar da estrataxema de Hardwick. No canto de tomar posesión do seu escano inmediatamente, cando o Senado convocouse de novo o 21 de novembro de 1922, George permitiu a Felton ser oficialmente investida no cargo. Felton converteuse así na primeira muller en ocupar un escano no Senado, e serviu ata que George deixou o cargo o 22 de novembro de 1922, un día despois.

### Últimos anos

Felton foi contratada como escritora e conferenciante e residiu en Cartersville, Xeorxia, ata a súa morte en Atlanta, Xeorxia. Foi enterrada no cemiterio Oak Hill en Cartersville.

Citas
-----

> 
> 
> "Cando as mulleres do país entran e sentan con vostede, aínda que sexan moi poucas nos próximos poucos anos, prométolle que vostede conseguirá a capacidade, vostede conseguirá a integridade do obxectivo, vostede conseguirá patriotismo exaltado, e vostede conseguirá utilidade incansable." -- Discurso no Senado, 21 de novembro de 1922."
> 
> * "Cando non hai bastante relixión no púlpito para organizar unha cruzada contra o pecado; nin xustiza no palacio de xustiza para castigar rapidamente o delito; nin a hombría suficiente na nación para pór un brazo protector sobre inocencia e virtude----se é necesario linchar para protexer a posesión máis querida da muller das negras bestas humanas----Entón eu digo lincha, mil veces por semana se é necesario." 11 de agosto de 1897.
> 
> 
>

Notas
-----

1. ↑  Listaxe de Senadores por Xeorxia no Senado dos EUA.
2. ↑  "Biografía de Rebecca Latimer Felton en la New Georgia Encyclopedia". Arquivado dende o orixinal o 08 de abril de 2013. Consultado o 07 de novembro de 2007.

Véxase tamén
------------

### Ligazóns externas

* First woman senator appointed. Consultado o 5 de outubro de 2007.
* "1898 Wilmington Race Riot". *1898 Wilmington: Debunking the Myths*. Arquivado dende o orixinal o 01 de xaneiro de 2013. Consultado o 07 de novembro de 2007.  *(en inglés)*
* Felton's memoirs online
* Uncorrected transcript of interview Richard Baker, Historiador do Senado, en C-SPAN programa de televisión de Q&A, 12 de xuño de 2005

|  |  |
| --- | --- |
| Control de autoridades | 
* Wd: Q271243
* WorldCat
* VIAF: 38206627
* EBID: ID
* FAST: 49370
* GND: 1193701333
* ISNI: 0000 0000 2483 1897
* LCCN: n80010324
* NNDB: 000112990
* OBP: ID
* OL: OL1756909A
* SNAC: w62g8bk2
* SUDOC: 127835687
* USCongress: F000069
* WikiTree: Latimer-237

 |